شه‌فه‌ق نيوز/ رووژنامه‌ى ده‌يلى مه‌يل بريتانى ئاشكراى ئه‌وه‌ كرد ك يه‌كيگ له‌ هاوسه‌ره‌يل پاشاى سوازيلاند وه‌ مردگى دوينرياسه‌و له‌ناو ماڵه‌گه‌ێ و باس له‌وه‌ ئه‌كه‌ن خوه‌ى كوشتگه‌، ك ساڵ 2000 بويه‌سه‌ يه‌كيگ له‌ 15هاوسه‌ره‌يل پاشا.
وه‌ گووره‌ى رووژنامه‌گه‌، سنتينى مسانغۆ، ك ته‌مه‌نى 37 ساڵا بويه‌، ناڵانگه‌ وه‌ده‌س خه‌مووكييه‌وه‌و رێ وه‌پى نه‌درياگه‌ له‌ى دوياخره‌ ئاماده‌ى جنازه‌ى خوه‌يشكه‌گه‌ى بدێ.
مسانغۆ له‌ژيان هاوسه‌رگيرى دو مناڵ هاوردگه‌و له‌ناو ئاهه‌نگيگ خوه‌شى هه‌ڵوژارياگه‌ ئه‌را هاوسه‌رگيرى وه‌ل پاشاى سوازيلاند، وه‌لێ وه‌گووره‌ى كه‌سه‌يل نزيك له‌لى كووچكردگ هه‌ميشه‌ نابه‌خته‌وه‌ر بويه‌ له‌ژيانى.
